சத்தாதியைந்தையுந் தாங்காத தெய்வந்தணி மறையும் கத்தாவெனுந் தெய்வமம் பலத்தேகண்டு கண்களிரு பத்தானவன் மைந்தன்பொய்த் தேவியைக்கொல்லப் பார்த்தழுத பித்தானவன் றனையோ தெய்வமாகப் பிதற்றுவதே .(148)  சத்து ஆதி ஐந்தையும் தாங்காத தெய்வம் தணி மறையும் கத்தா எனும் தெய்வம் அம்பலத்தே கண்டு கண்கள் இரு பத்து ஆனவன் மைந்தன் பொய்த் தேவியைக் கொல்லப் பார்த்து அழுத பித்தானவன் தனையோ தெய்வமாகப் பிதற்றுவதே.  சிவன்தான் தெய்வம். திருமாலையோ தெய்வம் என்று பிதற்றுவது? சத்தம் முதலாகிய புலன்கள் ஐந்தையும் தாங்காத தெய்வம் தணிந்து மறைந்துவிடும். கர்த்தா என்னும் செய்வம் அம்பலத்தே ஆடுகின்றது. அதனைக் கண்டு இருபது கண் கொண்ட இராவணன் மைந்தன் இந்திரசித்து பொய்யான சீதையைக் கொல்லப் பார்த்து இராமன் அழுது பித்தானான். அப்படி அழுது, பித்தானவனையோ தெய்வம் என்று பிதற்றுவது? திரண்டிமையோர் தொழுந்தென் னரங்கேசர்முன் செங்கைகளா றிரண்டுடையோனு மெதிர்சென்றதா லெதிர்ந்தார் தமைக்கண்